OSNOVNA ŠKOLA

„Vazmoslav Gržalja“

KLASA: 003-06/22-01/09

URBROJ: 2163-46-01-22-1

Buzet, 29.ožujka 2022.

**ZAKLJUČAK S 32. SJEDNICE ŠKOLSKOG ODBORA**

**Ad 1) Verifikacija zapisnika 31.sjednice Školskog odbora**

Jednoglasno je verificirani zapisnik 31.sjednice Školskog odbora.

**Ad 2) Davanje suglasnosti za sklapanje Ugovora o radu za radna mjesta učitelj/ica tehničke kulture, hrvatskog jezika i književnosti, informatike i geografije**

Jednoglasno je dana suglasnost za sklapanjem Ugovora o radu na neodređeno nepuno radno vrijeme sa Sandrom Flegom, za učiteljicu tehničke kulture uz obvezan probni rok od 4.mjeseca, te uz obvezu ravnateljici Škole da navedenoj odlazi na nastavu.

Jednoglasno je dana suglasnost za sklapanjem Ugovora o radu na određeno puno radno vrijeme sa Danijelom Šivak, za učiteljicu hrvatskog jezika i književnosti, do povratka Ide Prodan sa porodiljnog dopusta.

Jednoglasno je dana suglasnost za sklapanjem Ugovora o radu na određeno puno radno vrijeme sa Patriciom Šverko, za učiteljicu informatike do povratka djelatnice Katarine Sandalj sa neplaćenog dopusta.

Jednoglasno je dana suglasnost za sklapanjem Ugovora o radu na neodređeno nepuno radno vrijeme sa Monikom Lazarić, za učiteljicu geografije, uz obvezan probni rok.

**Ad 3) Prodaja kombi vozila**

Dobivena je neslužbena procjenu tržišne vrijednosti za vozilo Citroen Jumper 2.8 HDI iz 2004.godine. Sukladno neslužbenoj procjeni tržišna vrijednost vozila iznosi 13.800,00 kn. Članovi Školskog odbora suglasni su za prodaju navedenog vozila te da početna cijena bude sukladno tržišnoj procjeni.

**Ad 4) Prodaja kuće u Lanišću**

Realizirana je prodaja kuće u Lanišću od strane osobe koja je i stanar. Zaključak članova Školskog odbora da se za sljedeći Školski odbor napravi popis prioriteta za potrošnju novaca od prodaje.

**Ad5)Usvajanje Izvještaja o izvršenju financijskog plana za 2021.godinu**

Izvješće o izvršenju financijskog plana za 2021.godinu jednoglasno je usvojeno.

**Ad6) Izvješće o stanju sigurnosti, provođenju preventivnih programa te mjerama poduzetim u cilju zaštite učenika u I.polugodištu 2021./22. godine**

Ravnateljica je prisutnim članovima Školskog odbora ukratko predstavile Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika u I.polugodištu 2021./22 godine, na koje prisutni članovi nisu imali nikakvih primjedbi.

**Ad7) Osnivanje učeničke zadruge**

Donosi se odluka osnutku učeničke zadruge i formira se privremeni zadružni odbor od tri člana koji će pripremiti sve potrebno za Osnivačku skupštinu (Pravila o radu UZ te Plan i program rada).Zadruga bi bila humanitarnog karaktera.

**Ad8) Informacije/Razno**

Ravnateljica obavještava prisutne članove Školskog odbora da je završena stolarija u Područnoj školi u Roču (pročelje zgrade) te da je izvršena hitna sanacija sanitarnog čvora u Područnoj školi na Vrhu.

Ravnateljica obavještava da smo domaćini županijskog natjecanja iz hrvatskog jezika i književnosti.

Darko Černeha obavještava da je putem SMS poruke dobio zahtjev od stanarke u zgradi u Ročkom Polju Eme Pletikos koja moli hitnu sanaciju krovišta navedene zgrade koja je u jako lošem stanju. Članovi Školskog odbora će gospođi uputit službeni dopis kao odgovor na upućeni zahtjev.

Predsjednica Školskog odbora Tea Marmilić navodi da je oformljena komisija u sastavu: Tea Marmilić, Dalibor Petohleb i Denis Jerman koja je krenula sa obilaskom zgrada. Navodi da su bili u Ročkom Polju, Abramima i Sovinjaku, a u planu je proći sve stare zgrade.

Tea Marmilić članovima predočuje zapisnike pregleda nekretnina.

Gradinje- Predmetna nekretnina je nekadašnja zgrada škole koja se sada koristi kao pretežno stambena zgrada. Prizemlje se koristi kao društvene prostor. Nisu vidljiva oštećenja na krovištu- Nema limarije na krovištu. Fasada je uredna. Dio vanjske stolarije je zamijenjen novom. Stanovi na katu su održavani i uredni. Nisu vidljiva oštećenja od prokišnjavanja i sl. Stanari su zainteresirani za kupnju.

Abrami- Predmetna nekretnina je nekadašnja zgrada škole koja se sada koristi kao stambena zgrada. Dio zgrade je zaključan te nije bio moguć pregled .Vidljiva su oštećenja na krovištu i na pročeljima objekta. Održavanje zgrade je loše te je ona u cijelosti u prilično lošem stanju. Pokrov je od azbestnih ploča te prokišnjava. U gornjem je stanu vidljivo određeno ulaganje u prostore, ali prokišnjava na nekoliko mjesta. Snježana Jambrošić koja je zaposlenica škole, kuharica u školskoj kuhinji, zainteresirana je za kupnju.

Sovinjak- Predmetna nekretnina je nekadašnja zgrada škole koja se sada koristi kao stambena zgrada, a prizemno se jedan dio koristi u društvene svrhe. Vidljiva su oštećenja na krovištu (nosiva konstrukcija, pokrov te limarija). Jedan stan je održavan, osim što na dva mjesta prokišnjava s krova, dok je drugi stan u lošijem stanju i također prokišnjava, ali na većim površinama. Okoliš zgrade i stubište u urednom su stanju i redovno se održavaju.

Stanar Dragoslav Lukić, učitelj razredne nastave u Područnoj školi na Vrhu zainteresirana je za kupnju stana u kojem se nalazi, u toj zgradi živi i umirovljeni učitelj Maras koji nije zainteresiran za kupnju stana.

Ročko Polje- Predmetna nekretnina je nekadašnja zgrada škole koja se sada koristi kao pretežno stambena zgrada, a prizemno se jedan dio koristi u društvene svrhe. Vidljiva su oštećenja na krovištu (nosiva konstrukcija, pokrov te limarija). Dio krova na pojedinim mjestima je u vrlo lošem stanju te predstavlja opasnost za kretanje oko zgrade. Stanovi su održavani, ali u pojedinim dijelovima su vidljive fleke od prokišnjavanja s krova.

Članovi Školskog odbora suglasni su za prodaju predmetne nekretnine u stanju kakvom je sada. Predlažu da se predloži Gradu Buzetu da se prepusti njima nekretnina. Dogovoreno je da će predsjednica Školskog odbora i ravnateljica dogovorit sastanak sa gradonačelnikom grada Buzeta.

Ravnateljica obavještava prisutne članove Školskog odbora da je u školu pristiglo petero učenika iz Ukrajine, troje učenika u Područnu školu u Roču te dvoje učenika u Matičnu školu. Ravnateljica navodi da je u interesu škole da djeca nauče hrvatski jezik te da se socijaliziraju. Krenuti će se sa intenzivnim učenjem hrvatskog jezika, pripremnom nastavom od 70 sati. Učiteljice Ana Krpan Bašić i Nives Katarinčić učiti će jezik s učenicima.

Predsjednica Školskog odbora:

                                                                                    Tea Marmilić, dipl. uč.